jkorsvik/nowiki_second_scrape_merged huggingface dataset:
Steffen Skår Størseth

Steffen Skår Størseth (født 26. april 1975 i Stavanger) er en norsk roer fra Stavanger Roklub.
Han tok sølv i dobbeltsculler under Sommer-OL 1996 i Atlanta sammen med Kjetil Undset.


== Referanser ==


== Eksterne lenker ==
(en) Steffen Skår Størseth – Olympedia 
(en) Steffen Skår Størseth – Sports-Reference (OL-resultater – arkivert) 
(en) Steffen Skår Størseth – FISA
Arkeologiåret 1859

Arkeologiåret 1859 er en oversikt over blant annet utgravninger, fødte og avdøde personer med tilknytning til arkeologi i 1859.


== Publiseringer ==

J. M. García publiserer en beretning om Monte Albán


== Andre hendelser ==
Runesteinen i Torsnes kirke hentes inn til Universitetets Oldsaksamling.
Royal Geographical Society blir gitt et Royal Charter av dronning Victoria av Storbritannia
Gullskatten fra Sletner blir oppdaget ved Sletner i Eidsberg, Østfold.


== Fødsler ==
10. februar – Georg Ferdinand Dümmler, tysk klassisk filolog og arkeolog (død 1896)
17. mars – Ludwig Mitteis, østerriksk rettshistoriker og papyrolog (død 1921)
3. juni – Eduard Anthes, tysk arkeolog (død 1922)
6. desember – Nicolas Leon, meksikansk medisin, arkeolog og antropolog (død 1929)


== Dødsfall ==

5. mai – Costanzo Gazzera, italiensk arkeolog (født 1778)
6. mai – Alexander von Humboldt, tysk oppdager og forfatter (født 1769)
20. august – Giovanni Battista Giani, italiensk arkeolog (født 1788)
24. november – Charles Lenormant, fransk kunsthistoriker og arkeolog (født 1802)
Charles Hamilton Smith, engelsk naturforsker, antikvar, illustratør, soldat og spion (født 1776)
Signe Raassum

Signe Raassum (født 18. desember 1924 på Lunner, død 8. juni 2022) var en norsk motstandskvinne, aktiv i Osvald-gruppen. Hun gikk under dekknavnet «Grete». Broren Jul Johansen var også aktiv i gruppen.


== Slaget på Sollia ==
Våren 1944 ble Osvald-organisasjonen angrepet av tyske styrker på turisthotellet Sollia i Søndre Land kommune. Rassum hadde akkurat stått opp da en kule traff i veggen bak henne. «Knut» (Asbjørn Sunde) ledet gruppen ut, og de reddet livet.


== Anerkjennelse ==
Den 4. oktober 2013 ble Raassum og syv andre medlemmer av Osvald-gruppen hedret av norske myndigheter for sin motstandskamp under okkupasjonen. «Dere var sabotørene og soldatene i mørke, som forble i mørke. I dag beklager vi at mange av dere ble mistenkeliggjort og underkjent», sa forsvarsminister Anne-Grete Strøm-Erichsen i sin tale. Ifølge Strøm-Erichsen utførte gruppen ikke bare de fleste, men også de mest virkningsfulle sabotasjeaksjonene i Norge under krigen.
«Vår nære allierte ble plutselig vår bitre fiende da Hitler-Tyskland var beseiret. Derfor kunne en mann som Asbjørn Sunde gå fra å være krigshelt i det ene øyeblikket til å bli stemplet som forræder i det neste. Derfor ble dere stille. Derfor forble dere i mørke», sa forsvarsministeren.
Signe Raassum ble overrakt sølvfat og tildelt Deltagermedaljen og diplom signert av kongen.


== Referanser ==
Arkeologiåret 1858

Arkeologiåret 1858 er en oversikt over blant annet utgravninger, fødte og avdøde personer med tilknytning til arkeologi i 1858.


== Utforskninger ==
Désiré Charnay tar de første fotografier av Mayaruinene i Palenque


== Funn ==
Steinverktøy i en hule i Brixham i England.
Den greske skulpturen Knidos' løve blir funnet av Richard Popplewell Pullan nær dagens Datça, Tyrkia.
Ankh-ef-en-Khonsu-stelen i Dayr al-Bahri av François Auguste Ferdinand Mariette.
Boston Green Head ved Serapeum i Sakkara (antatt år).
31. desember – Romersk depotfunn av mynter i Weston Underwood funnet i Buckinghamshire, England.


== Fødsler ==
18. april – Corrado Ricci, italiensk arkeolog og kunsthistoriker (død 1934)
2. mai – Wolfgang Reichel, østerriksk klassisk arkeolog og kunsthistoriker (42, død 1900)
28. juni – Wilhelm Kubitschek, østerriksk historiker, arkeolog og numismatiker (78, død 1936)
7. juli – José Leite de Vasconcelos, portugisisk filolog, etnograf og arkeolog (død 1941)
13. juli – Otto Rossbach, tysk klassisk filolog, arkeolog] og numismatiker (død 1931)
29. august – Salomon Reinach, fransk-jødisk arkeolog, filolog, kunsthistoriker og religionshistoriker (død 1932)
24. august – Warwick William Wroth, britisk numismatiker (død 1911)
1. september – Paul Wolters, tysk arkeolog (død 1936)
28. september – Gustaf Kossinna, tysk filolog og arkeolog (død 1931)
29. november – Christian Hülsen, tysk klassisk arkeolog og epigrafiker (død 1935)
Giuseppe Castellani, italiensk historiker og numismatiker (død 1938)
Usikkert årstall, men i 1850-årene – Mary Brodrick, engelsk egyptolog (død 1933)


== Dødsfall ==
6. februar – Georg Friedrich Creuzer, tysk filolog og arkeolog (født 1771)
17. februar - Benoni Friedländer, tysk privatlærer og myntsamler (født 1773)
20. juni - Theodor Panofka, tysk kunsthistoriker, klassisk arkeolog og filolog (58, født 1800)
8. oktober – Giacomo Castrucci, italiensk arkeolog (født 1794)
27. november – William Kennett Loftus, engelsk arkeolog, geolog og oppdagelsesreisende (født 1821)
12. desember – Jacques Viger, kanadisk politiker, journalist, forfatter, offiser og arkeolog (71, født 1787)
		
		
		
		


== Referanser ==
Jon Ivar Nesset

Jon Ivar Nesset (født 16. februar 1994) er en norsk bueskytter. Han bor i Ørje i Marker i Østfold.
Han har vunnet to NM-gull og 10 NM-medaljer siden 2013.


== Medaljer i norske mesterskap ==


== Eksterne lenker ==
bueskyting.no: Norske rekorder - tradisjonell - Norgesrunde Arkivert 15. mai 2012 hos Wayback Machine.
bueskyting.no: Norske rekorder - tradisjonell - Skandiarunde Arkivert 15. mai 2012 hos Wayback Machine.
bueskyting.no: Norske rekorder - tradisjonell - 1/2 FITA Arkivert 15. mai 2012 hos Wayback Machine.
bueskyting.no: Norske rekorder - tradisjonell - FITA Arkivert 15. mai 2012 hos Wayback Machine.
Olav Midttun

Olav Midttun (født 8. april 1883 i Mauranger i Kvinnherad, død  5. januar 1972 i Bærum) var riksprogramsjef i NRK i tidsrommet 1934–1940 og 1945–1947 og
professor i nynorsk litteratur og språk ved Universitetet i Oslo 1940–1945 og 1947–1953. 


== Riksprogramsjef ==
Olav Midttun  er trolig mest kjent for å ha vært den første riksprogramsjefen i NRK. Han var riksprogramsjef fra 1. januar 1934 til han ble avsatt av NS den 28. september 1940. Etter frigjøringen 8. mai 1945 ble Midttun gjeninnsatt, men gikk av i 1947. Året etter ble det innført ny administrasjonsordning i NRK. Som riksprogramsjef passet han på å få inn norsk musikk, og av og til noen foredrag på nynorsk.
Midttun var en kulturperson med røtter i frilynt målnasjonalisme i 1890-årene. I 1905 var han republikaner og formann for Studentmållaget i Oslo. Fra 1908 til 1960 var Midttun redaktør for det nynorske tidsskriftet Syn og Segn. I tillegg hadde han en rekke andre tillitsverv.


== Litteratur ==
Almenningen, Hoel, Pilskog og Tangen: Studentar i målstrid : Studentmållaget i Oslo 1900-2000, Oslo 2003. ISBN 82-521-5698-3
Dahl, Hans Fredrik: Hallo-Hallo! : kringkastingen i Norge 1920-1940, Oslo 1999. ISBN 82-02-18478-9
Gram, Harald og Steenstrup, Bjørn: Hvem er hvem? 1955, Oslo 1955.
Midttun, Olav: Livsminne, Oslo 1971.
Midttun, Olav: Mål og menn: utgreidingar og livsskildringar , Oslo 1968.
Midttun, Olav med fleire: Studentmållaget 50 år : 1900 – 30. oktober – 1950., Oslo 1952.


== Eksterne lenker ==
(en) Olav Midttun på Internet Movie Database 
(no) Olav Midttun i Norsk biografisk leksikon, 2. utg.
(no) Digitale bøker av Midttun hos Nasjonalbiblioteket
Arkeologiåret 1857

Arkeologiåret 1857 er en oversikt over blant annet utgravninger, fødte og avdøde personer med tilknytning til arkeologi i 1857.


== Funn ==
Første artefakt fra La Tène-kulturen i La Tène, Sveits
Batterseaskjoldet i elven Themsen


== Andre hendelser ==
Tunesteinen hentes inn til Universitetets Oldsaksamling.


== Publiseringer ==
William Wilde begynner publiseringen av en hemmeligstemplet katalog over museet ved Royal Irish Academy.


== Fødsler ==
15. februar – Federico Halbherr, italiensk arkeolog og epigrafiker, kjent for sine utgravninger på Kreta (død 1930)
27. juli – E. A. Wallis Budge, engelsk egyptolog (død 1934)
10. august – Georges Aaron Bénédite, fransk arkeolog (død 1926)
6. september – Ernst Fabricius, tysk arkeolog og oldtidshistoriker (død 1942)
28. september – Edward Herbert Thompson, amerikansk arkeolog (død 1935)


== Dødsfall ==
31. januar – Giovanni Casoni, italiensk ingeniør, historiker og arkeolog (født 1783)
6. mai – John Disney, engelsk advokat og arkeolog (født 1779)
8. september – Giuseppe De Matthaeis, italiensk kirurg og arkeolog (født 1777)
19. september – Giulio Cordero di San Quentin, italiensk numismatiker og arkeolog (født 1778)
10. desember – Jacob Christian Lindberg, en dansk teolog, språkforsker og numismatiker (født 1797)
		


== Referanser ==
Atal Bihari Vajpayee

Atal Behari Vajpayee (hindi: अटल बिहारी वाजपेयी; født 25. desember 1924 i Gwalior i fyrstestaten Gwalior, død 16. august 2018 i New Dehli) var en indisk politiker som var statsminister i India i to perioder (mai–juni 1996 og mars 1998 til mai 2004). Frem til 2009 var han representant i parlamentet for Lucknow.
Vajpayee ble i 2014 tildelt Bharat Ratna, Indias fremste sivile utmerkelse.


== Referanser ==


== Eksterne lenker ==
(en) Atal Bihari Vajpayee – kategori av bilder, video eller lyd på Commons 
(en) Atal Bihari Vajpayee – galleri av bilder, video eller lyd på Commons 
(en) Atal Bihari Vajpayee på Internet Movie Database
Josef Monsrud

Josef Monsrud (født 29. mai 1922 på gården Monsrud på Harestua i Lunner kommune, død 12. desember 2009) var en norsk skogsarbeider, viltkonsulent og motstandsmann under andre verdenskrig i Osvald-gruppen og Milorg.


== Motstandskamp ==


=== Osvald-gruppen ===

20 år gammel ble Monsrud med i Osvald-gruppen. Han fikk grunnleggende opplæring under Asbjørn Sunde og gjennomførte sabotasjeaksjoner på Hadeland før han ble hyret som vakt for Norges Kommunistiske Parti (NKP). NKP hadde base i Hemsedal. En dag ble vakthytten angrepet av tyskere. Monsrud så en tysker på tunet, og Finn Eriksen, hvis bror Håkon Eriksen hadde blitt henrettet et par måneder tidligere, skjøt gjennom vinduet og traff tyskeren. Flere soldater strømmet til. Eriksen ble såret i hode og kropp. Han døde et par måneder senere av skadene. Tyskerne advarte at de ville sprenge hytta, og Josef Monsrud kastet seg ut av vinduet, der han ble slått bevisstløs og tatt til fange.
Etter dette antok Osvaldgruppen at Monsrud var død. Han ble arrestert den 30. oktober 1942 og satt fengslet på Grini fra 2. til 24. november, før han ble flyttet til Møllergata 19 frem til februar 1943. På Viktoria Terrasse ble Monsrud avhørt og torturert i timer i strekk, men han sprakk ikke.
Da en kvinnelig slektning holdt bursdagsfest, ble hun spurt av en tysk offiser hva hun ønsket seg. Hun svarte med å be om unge Monsruds løslatelse, hvilket ble etterkommet.


=== Milorg ===
Da Monsrud kom ut fra fengsel, ble han ansett som en sikkerhetsrisiko av Osvaldgjengen og overført Milorg. Der arbeidet han for Secret Intelligence Service med ulovlig radio-transmisjon på Gullfaks, som ble operert fra forskjellige steder i Bærumsmarka og Nordmarka inntil krigens slutt.For hans innsats ble fjellet Monsrudnabben i fjellgruppen Heimefrontfjella i Antarktis oppkalt etter ham.I krigens sluttfase ledet Monsrud en HS-vaktstyrke på 40 mann i Lunner, som foretok arrestasjoner i fredsdagene.


== Etterkrigstid ==
Etter krigen tok Monsrud utdanning innen skogsfag på Kongsberg. I 1949 startet han arbeid for Oslo kommune.Fra 1960 begynte ettervirkninger av opplevelsene og torturen under krigen å gjøre seg gjeldende. Han slet resten av livet med disse.


== Referanser ==
Manfred Honeck

Manfred Honeck (født 17. september 1958) er en østerriksk dirigent. Han har blant annet dirigert og vært musikksjef ved Den Norske Opera & Ballett fra 1997 til 1998 og senere vært sjefsdirigent for Sveriges Radios Symfoniorkester fra 2000 til 2006. Siden 2008 har Honeck vært dirigent for Pittsburgh Symphony Orchestra i USA.Han er bror av fiolinisten Rainer Honeck.


== Referanser ==


== Eksterne lenker ==
(en) Offisielt nettsted 
(en) Manfred Honeck – kategori av bilder, video eller lyd på Commons 
(en) Manfred Honeck på Internet Movie Database 
(en) Manfred Honeck på Discogs 
(en) Manfred Honeck på MusicBrainz 
(en) Manfred Honeck på Spotify 
(en) Manfred Honeck på Songkick 
(en) Manfred Honeck på Twitter 
(en) Manfred Honeck biografi hos Sveriges Radios Symfoniorkester (sr.se)
(de) Manfred Honeck biografi hos KünstlerSekretariat am Gasteig (ks-gasteig.de)
Svein Rennemo

Svein Rennemo (født 24. juli 1947) er styreleder for Equinor.  Han ble valgt til styreleder i daværende StatoilHydro 30. januar 2008. Før dette var han konsernsjef i Petroleum Geo-Services ASA. Rennemo er utdannet sosialøkonom fra Universitetet i Oslo. Han har hatt flere stillinger i Norges Bank. Han har også jobbet i OECD-sekretariatet, Finansdepartementet og Borealis, hvor han har vært konsernsjef. Rennemo er også nestleder i styret i Norske Skog. Han har tidligere vært styreleder i Statnett og Pharmaq.


== Referanser ==


== Eksterne lenker ==
Artikkel i Hegnar Online i forbindelse med vervet som styreleder i StatoilHydro.
Patis (Åbo)

Patis (finsk: Paattinen) er en tidligere kommune i det finske landskapet Egentliga Finland. Kommunen hadde 1 880 innbyggere i 1970. Patis var en finskspråklig kommune.
I 1973 ble Patis slått sammen med bykommunen Åbo. Patis danner dermed en kile inn i landet for kystbyen Åbo, beliggende mellom Rusko på den ene siden og Lundo og Aura på den andre. Målt i utstrekning er Patis Åbos største bydel, og området har fortsatt et landlig preg. Antall innbyggere var 2 430 i 2004.
Hail H.I.M.

Hail H.I.M. er et reggaealbum utgitt av Burning Spear i 1980. Albumet har et tydelig rastafari budskap.


== Sporliste ==
«Hail H.I.M.»
«Columbus»
«Road Foggy»
«Follow Marcus Garvey»
«Jah See and Know»
«African Teacher»
«African Postman»
«Cry Blood Africa»
«Jah A Guh Raid»Alle sangene er skrevet av Burning Spear.


== Musikere ==
Winston Rodney (Burning Spear) – vokal, perkusjon, conga
Aston «Familyman» Barrett – bassgitar, perkusjon
Nelson Miller – trommer
Junior Marvin – gitar
Tyrone Downie – keyboard
Earl «Wya» Lindo – keyboard
Bobby Ellis – blåsere
Herman Marquis – blåsere
Egbert Evans – blåsere


== Eksterne lenker ==
(en) Hail H.I.M. på Discogs 
(en) Hail H.I.M. på MusicBrainz
Hoover Institution

Hoover Institution (fullstendig navn: The Hoover Institution on War, Revolution and Peace) er en amerikansk tankesmie og bibliotek med fokus på offentlig politikk. Instituttet er lokalisert ved Stanford Universitys campus, og ble grunnlagt i 1919 av daværende fremtidige amerikanske presidenten Herbert Hoover. 
Instituttet har et omfattende arkiv av materialer knyttet til Herbert Hoover, første verdenskrig og andre verdenskrig. 
Ifølge institusjonen, er dens formål å fremme blant annet en representativ styreform, private foretak, fred, personlig frihet og til å handle for å beskytte det amerikanske systemet. En rekke prominente konservative og nyliberale er aktive ved Hoover Institution, herunder Edwin Meese, Condoleezza Rice, George Shultz, Thomas Sowell og Shelby Steele.


== Referanser ==


== Eksterne lenker ==
Offiseill side
William Warren Baldwin

William Warren Baldwin (født 25. april 1775 i County Cork i Irland, døde 8. januar 1844 i Toronto i Canada-vest) jobbet som lege, forretningsmann, advokat, dommer og arkitekt. Han var en aktiv politisk figur i kolonien Øvre Canada. 
I 1797 ble han uteksaminert fra den medisinske skolen ved University of Edinburgh. I 1798 kom han til Canada sammen med faren sin. I 1803 fikk Baldwin en advokatbevilling, og i 1809 satt han for første gang som dommer i Tingretten. 


== Referanser ==


== Eksterne lenker ==
William Warren Baldwin i Dictionary of Canadian Biography Online
University of California, Davis

University of California, Davis (UCD) er et offentlig universitet i Davis, California, og en av ti studiesteder i University of California-systemet. Ofte referert til som UC Davis, ble skolen opprinnelig etablert i 1905 som universitetet Farm, en forlengelse av UC Berkeley. UC Davis tok imot sine første klasser i 1908. Den ble senere formelt etablert som et UC campus av styret ved University of California i 1959.


== Referanser ==


== Eksterne lenker ==
(en) Offisielt nettsted 
(en) University of California, Davis – kategori av bilder, video eller lyd på Commons
Stephen Baldwin

Stephen Baldwin (født 12. mai 1966 i Massapequa i New York) er en amerikansk skuespiller og politisk aktivist og den yngste av Baldwin brødrene.
Stephen Baldwin er broren til skuespillerne Alec, Daniel og William. Baldwin ble oppdratt i en katolsk familie og er av irsk, engelsk og fransk avstamming. Han er sønnen til Alexander og Carol Baldwin og har tre søstre som heter Jane, Elizabeth og Sarah Baldwin.
Baldwin ble en sterk tilhenger av John McCain og Sarah Palin under presidentvalget etter at Mike Huckabee trakk seg fra presidentvalget i 2008.Han har en tatovering på venstre skulder med initialene «HM» som står for Hannah Montana. Begge hans døtre er store fans av Hannah Montana, og han fikk tatoveringen etter at han inngikk en pakt med Miley Cyrus om at han skulle få lov til å komme inn i serien hennes hvis han hadde initialene hennes tatovert på seg. Han avslørte tatoveringen til Miley på en boksignering i Nashville den 10. november 2008.
Baldwin har tilkjennegitt et kristent livssyn, noe som har også kommet til uttrykk gjennom hans politiske aktivisme.


== Filmografi ==
1988 - The Beast som Anatoli Golikov
1995 - De mistenkte som Michael McManus
1995 - Fall Time som Leon
2000 - Familien Flint på Viva Rock Vegas som Barney Rubble


== Referanser ==


== Eksterne lenker ==
(en) Offisielt nettsted 
(en) Stephen Baldwin – kategori av bilder, video eller lyd på Commons 
(en) Stephen Baldwin på Internet Movie Database 
(sv) Stephen Baldwin i Svensk Filmdatabas 
(da) Stephen Baldwin på Filmdatabasen 
(da) Stephen Baldwin på Scope 
(fr) Stephen Baldwin på Allociné 
(en) Stephen Baldwin på AllMovie 
(en) Stephen Baldwin hos Rotten Tomatoes 
(en) Stephen Baldwin hos The Movie Database 
(en) Stephen Baldwin hos Behind The Voice Actors
Det tekniske universitetet i Karlsruhe

Universität Karlsruhe (TH) er et teknisk universitet i Karlsruhe og medlem av TU 9. Det er Tysklands eldste tekniske universitet.


== Historie ==
Universität Karlsruhe ble grunnlagt i 1826 av storhertug Ludwig I av Baden som en polyteknisk skole, i modell etter École polytechnique i Paris. I 1865 ble skolen opphøyet til teknisk høgskole av storhertug Friedrich I av Baden, derav navnet Fridericiana som skolen noen ganger kalles.
I 1888 beviste Heinrich Hertz eksistensen av elektromagnetiske bølger. Hans auditorium eksisterer fortsatt. I 1904 fikk skolen, som det første universitet i Tyskland, en kvinnelig student til å fullføre en komplett utdanning.
I 1967 ble høgskolen omdøpt til Universität Karlsruhe, men konseptet Technische Hochschule (TH) ble beholdt som et supplement.


== Referanser ==


== Eksterne lenker ==
(de) Offisielt nettsted 
(en) Karlsruhe Institute of Technology – kategori av bilder, video eller lyd på Commons
Karunki

Karunki er en tidligere kommune i landskapet Lappland i Finland. Kommunen hadde 2 246 innbyggere i 1970. Karunki var en finskspråklig kommune og lå ved Torneälven, som danner grensen mot Sverige.
Kommunene Nedertorneå og Karunki ble slått sammen med bykommunen Torneå i 1973.
Miss America

Miss America er en amerikansk skjønnhetskonkurranse som har blitt arrangert årlig siden 1921. Konkurransen gjelder for de 50 amerikanske delstatene, i tillegg til Washington, DC, Puerto Rico og De amerikanske Jomfruøyer. Vinneren får tittelen Miss America for ett år.
Konkurransen ble arrangert i Atlantic City frem til 2006 da den ble flyttet til Las Vegas.


== Vinnere ==


== Eksterne lenker ==
(en) Offisielt nettsted 
(en) Miss America – kategori av bilder, video eller lyd på Commons 
(en) Miss America – galleri av bilder, video eller lyd på Commons 
Photo Essay: America's Pageant Arkivert 1. mai 2009 hos Wayback Machine. hos Time
David di Donatello

David di Donatello er en italiensk filmpris som deles ut årlig av det italienske filmakademiet, Accademia del Cinema Italiano. Prisen er det italienske motstykket til Oscar og er kalt opp etter Donatellos David. Den har 24 forskjellige kategorier.
David di Donatello ble først delt ut i Roma i  1955. Formålet var årlig å hedre de beste av italienske og utenlandske filmer, på samme måte som Oscar. Prisen nomineres og deles ut av folk innen filmindustrien.


== Eksterne lenker ==
(it) Offisielt nettsted 
(en) David di Donatello – kategori av bilder, video eller lyd på Commons
Camilla Carlson

Camilla Carlson (født 28. januar 1930 i Arendal, død 28. februar 1990 på Norderhov) var en norsk forfatter. I 1954 giftet hun seg med billedhoggeren Ståle Kyllingstad.Carlson studerte norsk og filosofi på Universitetet i Oslo og debuterte i 1958 med diktsamlingen Sangen om havet. I 1960 vant hun Aschehoug, Cappelen og Tidens debutkonkurranse med romanen Du er likevel min.. Fra 1962 til 1969 var hun litteraturanmelder i Verdens Gang.


== Verv ==
Hun ble styremedlem i Den norske Forfatterforening i 1962 og hadde vervet til 1969. Hun ble valgt inn i styret igjen i 1972, og fra 1974 til 1976 var hun nestformann, før hun i 1977 ble valgt til formann. Hun var leder av foreningen til 1981, da hun trakk seg fra vervet.


== Bibliografi ==
Hanna 1965
Bror menneske 1962
Fra skjøgens bok 1961
Du er likevel min 1960 (oversatt til finsk, dansk, svensk, engelsk og nederlandsk)
Sanden og havet 1958


== Referanser ==


== Kilder ==
Hvem Hva Hvor 1980 side 109
Hizbul Mujahideen

Hizbul Mujahideen betyr «De hellige krigere» og grunnlagt av Ahsan Dar i 1989, er en militante gruppe som har basert seg i Pakistan og Kashmir-området og har vært aktive i den indiske delen av Kashmir siden gruppens etablering i 1989. Deres hovedkontor ligger i Muzaffarabad, som er hovedstaden i det Pakistan-kontrollerte Kashmir. 
Gruppen foretrekker å kalle seg "frihetskjempere", men India, USA, EU og enkelte andre land refererer til dem som en terroristorganisasjon. EUs medlemsland er forpliktet til å innføre restriktive tiltak som frysing av midler og eiendeler til personer og grupper som de tror står oppført som medlemmer i denne organisasjonen.
Ludwig I av Baden

Ludwig I av Baden (født 9. februar 1763, død 30. mars 1830) var storhertug av Baden i perioden 1818–1830 og tilhørte fyrstehuset Zähringen. 
Han var sønn av storhertug Karl Friedrich av Baden og Caroline Luise av Hessen-Darmstadt. 
Han grunnla polytekniske høgskolen i Karlsruhe i 1825, dagens Universität Karlsruhe (TH), som i dag er det eldste tekniske universitet i Tyskland. 
Han giftet seg morganatisk med Catherine Caroline Werner, grevinne von Langenstein og Gendelsheim. I ekteskapet ble det født datteren Louisa Catherine, som i 1848 giftet øverste kammerjunker Carl Israel Wilhelm Douglas fra Sverige. 
I Ludvigs regjeringstid ble gutten Kaspar Hauser funnet i Nürnberg. Han var et «barn av naturen» som ikke kunne snakke. Ryktet skulle ha det til at han var en bortgjemt sønn av Karl av Baden, og med andre ord, legitim arving til tronen. Kaspar Hauser døde etter et attentat 1833. 
Louis ble etterfulgt av sin halvbror, Leopold av Baden.


== Referanser ==